Hispanic restorative dentistry in Slidell LA
dentist crown St. Louis Missouri
cost of cosmetic dentistry Aurora Illinois
porcelain veneer cost in 07054
lumineers vs veneers Lawrenceville NJ
bad teeth Westfield NJ
cost for dental implants in 02360
veneers for teeth cost in Webster Texas Sakeman uit Egipte geskop ~ Jaco se Bybelkoerant
by Jaco Thom | 21 Aug 2018 | Koerantberigte | 0 comments
MEMPHIS. – ’n Skatryk Semitiese donkiehandelaar, Abram seun van Tera, is gister met vrou en besittings en al gedeporteer. Die uitsettingsbevel is deur die farao self uitgereik nadat daar ’n ernstige vertrouensbreuk tussen Abram en die farao ontstaan het.
Abram se beeldskone vrou, Sarai, was volgens ingeligte bronne in die paleis die oorsaak van die breekspul. Na wat verneem word, was die farao, wat alom bekend daarvoor is dat hy ’n oog vir mooi vroue het, onder die indruk dat Sarai Abram se suster is, en hy was van voorneme om met haar te trou. Nadat sy egter in sy harem opgeneem is, het die een ramp na die ander die paleis getref. Die farao het onraad vermoed en Abram gekonfronteer. Dit kom toe uit dat Abram self die storie versprei het dat Sarai sy suster is, omdat hy vir sy lewe gevrees het. Hy was glo bang iemand vermoor hom om sy vrou in die hande te kan kry!
Kenners het hulle verbasing uitgespreek oor die feit dat Abram toegelaat is om sy besittings saam te neem. ’n Aansienlike deel daarvan is naamlik geskenke wat die farao nog vir hom gegee het toe hy Sarai die hof gemaak het. “Dit moet ’n merkwaardige vrou wees dat die farao haar én haar man se lewe gespaar het ten spyte van die vernederende ervaring,” het een van die paleisamptenare gesê.
Lees hiervan in Gen. 12:10-20.
Stad ontkom wonderbaarlik
SAMARIA. – In wat deur politieke kenners as “niks anders nie as ’n wonderwerk van Bo” bestempel is, het Samaria, die hoofstad van Israel, gisteraand aan die dodelike wurggreep van Ben-Hadad van Aram se beleëring ontkom.
Gisteroggend was daar nog geen teken dat die einde van die stryd in sig is nie, maar teen skemer gisteraand het die hele leër van Ben-Hadad sonder enige duidelike rede inderhaas onttrek. Dit wil lyk asof die Arameërs op die vlug geslaan het, want hulle het die hele kamp net so gelos met tente, kos, perde en donkies. Die hele pad na die Jordaan het ook vol klere en artikels gelê wat die Arameërs weggegooi het in hulle haas om weg te kom.
Die onttrekking het aan die lig gekom toe vier melaatses wat buite die stadspoort gebly het, besluit het om kos by die Arameërs se kamp te gaan bedel. Toe hulle daar ontdek dat alles verlate is, het hulle na die stad teruggekeer met die blye nuus.
Die hongersnood in die stad as gevolg van die beleëring was eergister nog só fel dat ’n donkiekop teen net onder ’n kilogram silwer op die mark verhandel is, en ’n klein skeppie duiwemis teen 57 gram. Desperate inwoners het selfs begin om hulle eie kinders te slag en te eet. Vandag is daar egter oorvloed, danksy die kos wat die Arameërs agtergelaat het. Markpryse het teruggesak tot wat dit voor die beleg was. Vyf kilogram meel of nege kilogram gars kos nou weer net elf gram silwer!
Lees hiervan in 2 Kon. 6:24-33 en 7:1-20.
Offisier in stormloop doodgetrap
SAMARIA. – Die beëindiging van die beleg van die stad het ’n tragiese nadraai gehad toe ’n senior offisier en vertroueling van koning Joahas in ’n stormloop in die stadspoort doodgetrap is.
Lees hiervan in 2 Kon. 7:17-20.
Glo jy in God? Glo jy in sy wondermag? Natuurlik! Dis mos waarom jy met die Bybel besig is.
Maar glo jy régtig in sy wondermag, ook in jóú lewe? Die gebeurtenis in Egipte toon vir ons baie duidelik hoe maklik dit kan gebeur dat iemand wat glo, selfs iemand soos Abram, in die strik van kleingeloof kan trap. Abram het in sy krisis in Egipte begin twyfel aan God en God se vermoë om teen alle waarskynlikheid in sy belofte aan hom dat Hy hom sal seën en tot seën sal maak, in vervulling te laat gaan. Daarom begin hy halwe waarhede (leuens?) vertel om sy bas te red.
Koning Joahas se adjudant het ook nie in God se wondermag geglo nie. Daarom antwoord hy die Godsman Elisa, toe dié uitkoms vir Samaria voorspel: “Dit is onmoontlik selfs al maak die Here vensters in die hemel sodat dit nou reën” (2 Kon. 7:2). Want hy redeneer soos ’n mens.
Gelukkig is God nie ’n mens nie. Hy kan sake wat vir ons totaal onoplosbaar lyk, in ’n oogwink handomkeer verander. Hy bewaar op die ou end Abram en Sarai se huwelik; Hy bewerk ’n ongelooflike uitkoms vir Samaria. Hy is ook in jou lewe besig! Hy kan ook vir jou uitkoms bring in ’n saak waarvoor jy lankal die handdoek ingegooi het, ’n saak waarvoor jy miskien nie eens meer bid nie omdat jy opgehou het om te glo dat dit nog kan regkom.
Glo dit vandag! Dit is die evangelie, die goeie boodskap dat ons ’n God aanbid wat magtig is om deur sy krag oneindig meer te doen as wat ons ooit kan bid of dink (Ef. 3:20-21).
Egipte se elite-soldate sterf in natuurfrats
Gesin ontsnap uit watergraf ná 375 dae in ark
Hoofstuk van die dag: Handelinge 5
Argief Kies Maand Junie 2020 (8) Mei 2020 (50) April 2020 (48) Maart 2020 (26) Februarie 2020 (13) Januarie 2020 (13) Desember 2019 (12) November 2019 (12) Oktober 2019 (15) September 2019 (15) Augustus 2019 (16) Julie 2019 (17) Junie 2019 (15) Mei 2019 (14) April 2019 (15) Maart 2019 (11) Februarie 2019 (12) Januarie 2019 (10) Desember 2018 (12) November 2018 (13) Oktober 2018 (11) September 2018 (14) Augustus 2018 (15) Julie 2018 (15) Junie 2018 (12) Mei 2018 (20) Februarie 2018 (1) Oktober 2017 (1) April 2017 (1) Oktober 2016 (2) September 2016 (2) Januarie 2013 (1)